2.

2 straipsnis pakeičiamas taip: „2 straipsnis NCB statistinės atskaitomybės įsipareigojimai 1. Kas kalendorinį ketvirtį NCB pateikia ECB duomenis apie finansinį turtą ir įsipareigojimus, kaip nurodyta I priede. Šie duomenys turi atitikti ESS 95 principus ir apibrėžimus, jei I priede nenustatyta kitaip. Jie netikslinami atsižvelgiant į sezoniškumą ir darbo dieną. Jeigu nėra pakankamų pradinių statistikos duomenų, iš kurių būtų gaunami duomenys apie konkretų turtą ar įsipareigojimus, NCB pateikia geriausius įverčius euro zonos suvestinio rodiklio sudarymui. NCB perduoda atskirus duomenis apie institucinius subsektorius S.123 ir S.124 arba, jeigu jie negali rengti atskirų duomenų, perduoda bendrus duomenis apie institucinius subsektorius S.123+S.124. 2. I priedo 1 ir 2 lentelėse nurodytų duomenų perdavimas pradedamas 2006 m. balandžio mėn. I priedo 3-5 lentelėse nurodytų duomenų perdavimas pradedamas 2008 m. balandžio mėn. 3. Duomenų reikalavimai dalyvaujančių valstybių narių NCB yra tokie: a) Visi duomenys apie institucinius sektorius ir pagrindinius institucinius subsektorius (S.11, S.121+122, S.123, S.124, S.125, S.13 ir S.14+15) ir kitas šalis (S.2), kaip nurodyta I priedo 1 ir 2 lentelėse, išskyrus priešingos šalies sektoriaus informaciją, apima: i) likučių atveju laikotarpį, skaičiuojamą nuo 1997 m. ketvirtojo ketvirčio iki ketvirčio, su kuriuo šis perdavimas yra susijęs, ir ii) sandorių atveju laikotarpį, skaičiuojamą nuo 1998 m. pirmojo ketvirčio iki ketvirčio, su kuriuo šis perdavimas yra susijęs. b) Priešingos šalies sektoriaus informacija apie institucinius sektorius ir pagrindinius institucinius subsektorius (S.11, S.121+122, S.123, S.124, S.125, S.13 ir S.14+15) ir kitas šalis (S.2), kaip nurodyta I priedo 1-5 lentelėse, apima: i) likučių atveju laikotarpį, skaičiuojamą nuo 1998 m. ketvirtojo ketvirčio iki ketvirčio, su kuriuo šis perdavimas yra susijęs, ir ii) sandorių atveju laikotarpį, skaičiuojamą nuo 1999 m. pirmojo ketvirčio iki ketvirčio, su kuriuo šis perdavimas yra susijęs. c) I priedo 1 ir 2 lentelėse nurodyti duomenys apie valdžios subsektorius (S.1311, S.1312, S.1313 ir S.1314) apima: i) likučių atveju laikotarpį, skaičiuojamą nuo 1998 m. ketvirtojo ketvirčio iki ketvirčio, su kuriuo šis perdavimas yra susijęs, ir ii) sandorių atveju laikotarpį, skaičiuojamą nuo 1999 m. pirmojo ketvirčio iki ketvirčio, su kuriuo šis perdavimas yra susijęs. d) Priešingos šalies sektorius „Kitų dalyvaujančių valstybių narių rezidentai“ I priedo 3-5 lentelėse ir straipsnio „Pinigų rinkos fondų akcijos, išleistos euro zonos PFI“ išleidžiantis sektorius I priedo 1 lentelės 36 eilutėje apima duomenis apie naujas dalyvaujančias valstybes nares. Duomenys apie kiekvieną naują dalyvaujančią valstybę narę įtraukiami nuo pirmojo ketvirčio, tai valstybei narei tapus dalyvaujančia valstybe nare, tokia tvarka: i) jeigu nauja dalyvaujanti valstybė narė buvo ES nare 1999 metais, duomenys teikiami bent jau nuo pirmojo 1999 metų ketvirčio, ir ii) jeigu nauja dalyvaujanti valstybė narė nebuvo ES nare 1999 metais, duomenys teikiami nuo pirmojo ketvirčio tų metų, kuriais valstybė narė įstojo į ES. 4. Duomenų reikalavimai naujų dalyvaujančių valstybių narių NCB, nukrypstant nuo 3 pastraipos, yra tokie: a) Naujų dalyvaujančių valstybių narių, kurios buvo ES valstybės narės 1999 metais, atveju visi duomenys apie finansinį turtą ir įsipareigojimus, nurodyti I priedo 1-5 lentelėse, apima laikotarpį, skaičiuojamą nuo 1999 metų pirmojo ketvirčio iki ketvirčio, su kuriuo šis perdavimas yra susijęs. b) Naujų dalyvaujančių valstybių narių, kurios nebuvo ES valstybės narės 1999 metais, atveju visi duomenys apie finansinį turtą ir įsipareigojimus, nurodyti I priedo 1-5 lentelėse, apima laikotarpį, skaičiuojamą nuo pirmojo ketvirčio tų metų, kuriais valstybė narė įstojo į ES, iki ketvirčio, su kuriuo šis perdavimas yra susijęs. c) Priešingos šalies sektorius „Kitų dalyvaujančių valstybių narių rezidentai“ I priedo 3-5 lentelėse ir straipsnio „Pinigų rinkos fondų akcijos, išleistos euro zonos PFI“ išleidžiantis sektorius I priedo 1 lentelės 36 eilutėje apima duomenis apie kitas naujas dalyvaujančias valstybes nares. Duomenys apie kiekvieną kitą naują dalyvaujančią valstybę narę įtraukiami nuo pirmojo ketvirčio, kai ta valstybė narė tampa dalyvaujančia valstybe nare. Konkrečius duomenų reikalavimus nustato ECBS Statistikos komitetas pagal duomenų reikalavimus, nurodytus 3 pastraipos d punkte. 5. Visi duomenys, nurodyti 3 pastraipos d punkte ir 4 pastraipos c punkte, gali būti teikiami geriausių įverčių pagrindu. 6. Teikiant duomenis, turi būti pateikiama paaiškinamoji informacija apie išskirtinius svarbius įvykius per vėliausią atskaitinį ketvirtį ir apie peržiūrėjimų priežastis, jeigu šių išskirtinių svarbių įvykių ir peržiūrėjimų nulemtų duomenų pokyčių dydis yra bent jau 0,2 % ketvirtinio euro zonos bendro vidaus produkto, arba jeigu ECB pareikalauja tokios informacijos.“